**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ**Ordonanţa Guvernului cu privire la rectificarea bugetului de stat pe anul 2019  |
| **Secţiunea a 2-a****Motivul emiterii actului normativ** |
| * **Descrierea situaţiei actuale**

Bugetul de stat pe anul 2019, aprobat prin Legea bugetului de stat pe anul 2019 nr.50/2019, a fost elaborat în condițiile evoluțiilor interne şi internaționale estimate la acea dată, luând în calcul o creștere reală a produsului intern brut de 5,5% şi o valoare nominală de 1.022,5 miliarde lei pentru acest an.Proiecția veniturilor și cheltuielilor bugetare a fost realizată pe baza indicatorilor macroeconomici estimați la data elaborării legii bugetului de stat pe anul 2019 și pe baza reglementărilor în domeniul fiscal, aplicabile pentru anul 2019.În temeiul art.6 din Legea privind finanțele publice nr.500/2002, cu modificările și completările ulterioare, legile bugetare anuale pot fi modificate în cursul exercițiului bugetar prin legi de rectificare, elaborate cel mai târziu până la data de 30 noiembrie.Totodată, Legea responsabilității fiscal-bugetare nr.69/2010, republicată dispune la art.23 că orice rectificare a bugetului de stat trebuie să aibă în vedere concluziile raportului semestrial privind situația economică și bugetară publicat, precum și opinia Consiliului Fiscal cu privire la acesta.În acest context, principalele elemente care stau la baza rectificării bugetare pe anul 2019 sunt:I. Evoluția economică din prima parte a anului:* Conform datelor publicate de Institutul Național de Statistică, **creşterea economică în primul trimestru din 2019 a fost de 5,0%** comparativ cu trimestrul I 2018. În trimestrul I s-a realizat o valoare a produsului intern brut de 200,4 miliarde lei, cu 21,1 miliarde lei peste nivelul din trimestrul I 2018, reprezentând o creștere nominală de 11,8% în condiţiile unui deflator de 6,5%. Valoarea realizată în trimestrul I 2019 reprezintă 19,44% din valoarea prognozată pentru întreg anul 2019, respectiv 1031 miliarde lei, în condiţiile în care în anul 2018 ponderea primului trimestru în PIB realizat pe întregul an a fost de 18,98%.
* **Pe partea ofertei**, s-au înregistrat evoluții pozitive în toate ramurile, remarcându-se în mod deosebit rezultatele din construcţii (6,6%), servicii (5,7%) şi agricultură (3,0%). **Jumătate din creşterea economică este realizată de trei activităţi economice,** respectiv comerţ, transport, hoteluri şi restaurante (1,4 puncte procentuale), IT (informaţii şi comunicaţii) şi serviciile profesionale cu câte 0,6 puncte procentuale. Valoarea adăugată brută din comerţ, transport, hoteluri şi restaurante s-a majorat cu 6,9%, din IT cu 11% şi din servicii profesionale cu 9,6%;
* **Cererea internă**, cu o contribuție la creșterea produsului intern brut de 7,5 procente, s-a bazat, în principal, pe cheltuiala pentru consumul final al gospodăriilor, care s-a majorat cu 7% în trimestrul I 2019 comparativ cu trimestrul I din 2018. Totodată, consumul guvernamental (care include consumul individual şi consumul colectiv al administraţiei publice) s-a majorat cu doar 0,2%.
* **Investiţiile brute** din economie (formarea brută de capital fix), după scăderea din anul 2018, au revenit pe palierul pozitiv, înregistrând o creştere de 3,9% comparativ cu trimestrul I 2018. În acelaşi timp, variaţia stocurilor a înregistrat o contribuţie pozitivă de 2,4 procente ca urmare a tendinţei agenţilor economici de constituire de stocuri de bunuri şi echipamente pentru investiţii viitoare. În aceste condiţii, formarea brută de capital a crescut cu 16% comparativ cu trimestrul I 2018.
* Exportul de bunuri şi servicii s-a majorat în termeni reali cu 4,9%, în timp ce importul de bunuri şi servicii a crescut cu 9,3%. Aceste evoluţii au făcut ca **exportul net** să înregistreze o contribuție negativă la creșterea produsului intern brut de 2,5 procente.
* La nivelul primelor 5 luni ale anului curent volumul **producției industriale** s-a majorat cu 0,7% față de aceeași perioadă din 2018. Este de remarcat creșterea semnificativă a cererii de bunuri intermediare şi a celei de bunuri de capital, reflectată într-o majorare a producției pentru aceste categorii de bunuri cu 4,7%, respectiv 1,5%.
* **Exporturile de bunuri** s-au majorat cu 4,4% în primele 5 Iuni ale anului 2019. Valoarea expedierilor intra-comunitare de bunuri a crescut cu 5,2%, ponderea exportului destinat statelor UE în total exporturi reprezentând 77,3%. **Importurile de bunuri** și-au încetinit ritmul de creștere până la 8,3% comparativ cu aceeași perioadă a anului 2018, când majorarea a fost de 9,3%. Valoarea achizițiilor de bunuri provenite din zona UE a fost mai mare cu 8,1% față de perioada similară a anului precedent, ajungând să reprezinte 75,1% din importurile românești.
* Rezultatele economice de până în prezent argumentează posibilitatea realizării unei valori nominale a produsului intern brut de 1031 miliarde lei, față de 1022,5 miliarde lei cât s-a estimat la fundamentarea bugetului pe acest an. Plusul de 8,5 miliarde lei se datorează unui deflator al PIB majorat de la 2,1% în prognoza de iarnă la 3,5% în prognoza de primăvară ca urmare a evoluţiilor preţurilor în anul 2019.
* Creșterea **prețurilor de consum** şi-a temperat traiectoria ascendentă manifestată în prima parte a anului, inflația anuală ajungând în luna iunie la valoarea de 3,84%, cu 0,26 puncte procentuale sub cea din luna mai. Creșterea consemnată la nivelul inflaţiei anuale s-a datorat în principal majorării preţurilor la legume cât şi a accizei la ţigarete începând cu 1 ianuarie 2019. În primul semestru al anului 2019 comparativ cu perioada corespunzătoare a anului anterior prețurile de consum au înregistrat o creștere de 3,87%. Creșterea cea mai pronunțată s-a înregistrat la mărfurile alimentare (4,66%), urmată de tarifele la servicii (3,56%) şi de prețurile mărfurilor nealimentare (3,50%). De asemenea şi deprecierea monedei naționale din primul semestru, de 1,85%, a contribuit la creşterea preţurilor de consum.

II. Execuţia bugetară pe primele șase luni ale anului 2019 s-a încheiat cu un deficit de 19,96 miliarde lei, respectiv 1,94% din PIB.**Veniturile bugetului general consolidat** au fost în sumă de **148,6 miliarde lei**, reprezentând 14,4% din PIB, comparativ cu 14% din PIB în aceeași perioadă a anului 2018, fiind cu 12,6**%** mai mari, în termeni nominali, față de aceeași perioadă a anului precedent. **Cheltuielile bugetului general consolidat** în sumă de **168,6 miliarde lei**, au crescut în termeni nominali cu 14,7% faţă de aceeaşi perioadă a anului precedent.La întocmirea prezentului proiect de act normativ au fost avute în vedere concluziile Raportului privind situația economică și bugetară pe primul semestru al anului 2019, care poate fi consultat pe site-ul Ministerului Finanțelor Publice.Având în vedere evoluţia indicatorilor macroeconomici din prima parte a anului şi execuţia bugetară pe primele șase luni ale anului, se impune rectificarea bugetului de stat pe anul 2019.* **Schimbări preconizate**

**Modificarea veniturilor şi cheltuielilor bugetului general consolidat pe anul 2019:**Veniturile bugetului general consolidat se majorează, pe sold, cu suma de 3.752,5 milioane lei.Bugetele componente ale bugetului general consolidat care au înregistrat majorări ale veniturilor sunt: bugetul de stat +2.250,9 milioane lei, bugetul general centralizat al unităților administrativ-teritoriale +3.719,0 milioane lei, bugetul asigurărilor pentru șomaj +834,3 milioane lei, bugetul Fondului național unic de asigurări sociale de sănătate +45,1 milioane lei iar diminuări ale veniturilor s-au înregistrat la bugetul asigurărilor sociale de stat -1.442,5 milioane lei și bugetul instituțiilor/activităților finanțate integral şi/sau parțial din venituri proprii -415,6 milioane lei.Cheltuielile bugetului general consolidat se majorează, pe sold, cu suma de 3.959,4 milioane lei, iar deficitul bugetului general consolidat în termeni cash se menține la nivelul de 2,76% din PIB cât s-a stabilit inițial.**Modificarea veniturilor şi cheltuielilor** bugetului de stat pe anul 2019.**Veniturile** **bugetului de stat** pe anul 2019, se majorează pe sold cu suma de 2.250,9 milioane lei. Influențele se reflectă, în principal, pe următoarele categorii de venituri:* Impozit pe profit: +1.607,9 milioane lei, ca urmare a unor măsuri asumate de ANAF dar și a unei colectări mai bune a impozitul pe profit de la bănci;

Alte impozite pe profit, venit și câștiguri din capital de la persoane juridice: +86,2 milioane lei;Alte impozite pe profit, venit și câștiguri din capital de la persoane fizice: +130,8 milioane lei;Impozite și taxe pe proprietate: +352,9 milioane lei, ca urmare a introducerii în buget a veniturilor estimate din taxa pe activele bancare;Taxa pe valoarea adăugată: este menținută la nivelul programului de la lege, ca urmare a măsurilor întreprinse de ANAF în vederea creșterii gradului de colectare și conformare dar și a efectelor măsurii de restructurare financiară; -2.900,0 milioane lei reprezentând sume defalcate din taxa pe valoarea adăugată pe anul 2019 pentru finanțarea cheltuielilor bugetelor locale; Accize: +481,7 milioane lei ca urmare a majorării accizei totale pentru țigarete și a introducerii băuturilor răcoritoare cu un conținut ridicat de zaharuri în sfera produselor supuse accizelor nearmonizate; Alte impozite și taxe generale pe bunuri și servicii: +271,5 milioane lei;Taxe pe utilizarea bunurilor, autorizarea utilizării bunurilor sau pe desfășurarea de activități: -65,2 milioane lei;Impozit pe comerțul exterior și tranzacțiile internaționale: +67,3 milioane lei;Contribuții de asigurări sociale: +79,8 milioane lei;Venituri nefiscale: +1.495,7 milioane lei; Sume primite de la UE/alți donatori în contul plăților efectuate și prefinanțări aferente cadrului financiar 2014-2020: -1.154,9 milioane lei;Alte sume primite de la UE pentru programe operaționale finanțate în cadrul obiectivului convergență: +1.800,0 milioane lei.**Cheltuielile bugetului de stat** anul 2019, se majorează, pe sold, cu suma de 285,7 milioane lei.Influenţele pe principalele naturi de cheltuieli ale bugetului de stat se prezintă astfel:* **Cheltuielile de personal** se diminuează cu 136,5 milioane lei;
* **Cheltuielile cu bunuri şi servicii** cresc cu 88,0 milioane lei;
* **Cheltuielile cu subvențiile** se diminuează cu 381,3 milioane lei;
* **Transferurile între unități ale administrației publice** se majorează cu1.345,6 milioane lei;
* **Alte transferuri** se majorează cu 1.222,2 milioane lei;
* **Proiecte cu finanțare din fonduri externe nerambursabile postaderare** se diminuează cu 170,9 milioane lei;
* **Cheltuielile cu asistența socială** se diminuează cu 421,4 milioane lei;
* **Proiecte cu finanțare din fonduri externe nerambursabile postaderare 2014-2020** se diminuează cu 1.867,0 milioane lei;
* **Alte cheltuieli** cresc cu 62,3 milioane lei;
* **Fondurile de rezervă** se majorează cu 566,4 milioane lei;
* **Cheltuielile aferente programelor cu finanțare rambursabilă** se diminuează cu 59,9 milioane lei;
* **Cheltuielile de capital** scad cu 32,3 milioane lei;
* **Rambursări de credite externe și interne** cresc cu70,6 milioane lei.

Influențele pe principalii ordonatori de credite ai bugetului de stat se prezintă astfel:b1) s-au diminuat creditele bugetare ale ordonatorilor principali de credite, între care menționăm, în principal:* **Ministerul Educației Naționale: -1,03 miliarde de lei.** Execuția la ***semestrul I este de 46% din bugetul aprobat.***S-au propus reduceri ale cheltuielilor bugetare astfel:
* titlul ”Cheltuieli de personal” -400,0 mil. lei (suma rămasă asigură plata salariilor până la sfârșitul anului, titlurile executorii şi aplicare Legii nr. 85/2016),
* titlul ”Bunuri și servicii” – 7,5 mil lei, media lunară rămasă pentru semestrul al doilea este cu 12% mai mare decât media plăților pe primele 6 luni, reducerea propusă reprezentând suma blocată de 10% potrivit Legii 500/2002 privind finanțele publice.
* titlul ”Transferuri între unități ale administrației publice” -109,4 mil. lei, reprezentând suma blocată de 10% potrivit Legii 500/2002 privind finanțele publice.
* titlul ”Alte cheltuieli”- 80 mil lei ca urmare a economiilor înregistrate la dobânzi legale aferente sentințelor judecătorești,
* titlul ”Active nefinanciare” – 20 milioane lei, media lunară rămasă pentru semestrul al doilea este cu 226% mai mare decât media plăților pe primele 6 luni.
* titlul ”Asistență socială” se propune diminuarea cu -440 milioane lei, din cauza nederulării programului ”Merg la școală” întrucât până în prezent actul normativ necesar derulării programului nu a fost promovat. Media rămasă de cheltuit pentru semestrul II la acest titlu, cu 84% mai mare decât media lunară a plăților pe primul semestru permite derularea în continuare a actualului program pentru rechizite școlare destinat copiilor din familii cu venituri reduse aflați în învățământul primar și gimnazial.
* la cheltuielile aferente programelor cu finanțare rambursabilă se propune suplimentarea creditelor bugetare cu +30 milioane de lei și a celor de angajament cu 250 milioane lei pentru proiectul privind educația timpurie și proiectul ROSE privind învățământul secundar.

Totodată, pentru ***învățământul universitar prin rectificare se propune majorarea cheltuielilor cu suma de 500 milioane lei asigurată prin majorarea veniturilor proprii cu suma de 250 milioane lei și reglementarea utilizării disponibilităților din anii anteriori în limita sumei de 250 milioane lei.**** **Ministerul Fondurilor Europene: -681,9 milioane lei.** Execuţia *la semestrul I este de 18% din bugetul aprobat.*  Propunerea de diminuare a cheltuielilor bugetare a avut în vedere execuția pe primul semestru al anului 2019. S-au identificat economii în principal la:
* proiecte cu finanțare din fonduri externe nerambursabile -663,2 milioane lei). Propunerea de rectificare are in vedere, de asemenea, gradul de execuție al cheltuielilor pe primele 6 luni de, 17,62%, media plăților lunare fiind de 65,46 milioane lei/lună, media rămasă de utilizat pe următoarele 6 luni, după rectificare, fiind de 195,34 milioane lei/lună;
* cheltuieli de personal -17 milioane lei, media plăților lunare fiind de 1,28 milioane lei/lună, media rămasă de utilizat pe următoarele 6 luni, după rectificare, fiind de 1,65 milioane lei/lună. Sumele la titlul cheltuieli de personal, asigură plata în integralitate a salariilor până la finele anului.
* bunuri și servicii -1,7 milioane lei, media plăților lunare fiind de 0,37 milioane lei/lună, media rămasă de utilizat pe următoarele 6 luni, după rectificare, fiind de 0,55 milioane lei/lună.
* **Ministerul Cercetării și Inovării: – 369,1 milioane lei.** Execuţia la semestrul I este de 26 % din bugetul aprobat. Se propun reduceri ale cheltuielilor bugetare astfel: cheltuieli de personal -2,1 milioane lei (suma rămasă după rectificarea bugetară asigură plata drepturilor salalriale până la finalul anului), bunuri și servicii – 1,8 milioane lei; la acest titlu de cheltuieli a fost avută în vedere menținerea în semestrul II al unui nivel al cheltuielilor la un nivel comparabil cu plățile efectuate pe primul semestru al anului. La titlul ”Alte transferuri” s-a anulat suma de - 65,2 mil lei reprezentând reținerea de 10%, asigurându-se o medie lunară rămasă de cheltuit în semestrul II cu 91% mai mare decât media plăților pe primele 6 luni. De asemenea, au fost efectuate reduceri la proiecte cu finanțare din FEN postaderare 2014-2020: -300 mil lei, având în vedere atât gradul de utilizare în primul semestru (1,4% din prevederile anuale), cât și nedemararea unor proiecte pe care ministerul și le-a propus să le implementeze începând cu acest an.
* **Ministerul Agriculturii și Dezvoltării Rurale: – 310,4 milioane lei.** Execuţia la ***semestrul I este de 34% din bugetul aprobat.*** Propunerea de diminuare a cheltuielilor bugetare a avut în vedere execuția pe primul semestru al anului 2019 raportată la prevederile bugetare anuale și diminuarea sumelor reținute în proporție de 10%. S-au identificat economii în principal la:
	+ transferuri între unități ale administrației publice -277,4 milioane lei, sumă mai mică decât reținerea de 10%. Propunerea de rectificare are in vedere gradul de execuție al cheltuielilor pe primele 6 luni de 33%, media plăților lunare fiind de 109,7 milioane lei/lună, media rămasă de utilizat pe următoarele 6 luni, după rectificare, fiind de 176,6 milioane lei/lună;
	+ subvenții -29,4 milioane lei, sumă mai mică decât reținerea de 10% respectiv 30,0 milioane de lei. Această sumă nu este angajată prin acte normative;
	+ cheltuieli de capital -4,2 milioane lei unde execuția a reprezentat 3,2% din prevederile anuale, media plăților lunare fiind de 0,2 milioane lei/lună, media rămasă de utilizat pe următoarele 6 luni, după rectificare, fiind de 6,1 milioane lei/lună.
* **Ministerul pentru Mediul de Afaceri, Comerț și Antreprenoriat: -243 milioane lei.** Execuţia la ***semestrul I este de 1,5% din bugetul aprobat.*** Propunerea de diminuare a cheltuielilor bugetare a avut în vedere execuția pe primul semestru al anului 2019 raportată la prevederile bugetare anuale și diminuarea sumelor reținute în proporție de 10%. S-au identificat economii în principal la:
* Alte transferuri -232,6 milioane lei. Propunerea de rectificare are in vedere, gradul de execuție al cheltuielilor pe primele 6 luni de 1,2%, media plăților lunare fiind de 0,7 milioane lei/lună, media rămasă de utilizat pe următoarele 6 luni, după rectificare, fiind de 24,3 milioane lei/lună;
* Bunuri și servicii -2,2 milioane lei. Propunerea de rectificare are in vedere, reținerea de 10%, suma nefiind angajată;
* Proiecte cu finanțare din FEN postaderare 2014-2020 -10 milioane lei. Propunerea de rectificare are in vedere, de asemenea, gradul de execuție al cheltuielilor pe primele 6 luni de 6%, media plăților lunare fiind de 0,2 milioane lei/lună, media rămasă de utilizat pe următoarele 6 luni, după reducerea de la rectificare, fiind de 2 milioane lei/lună.
* **Ministerul Economiei**: -225,6 milioane lei per sold. Propunerea de diminuare a cheltuielilor bugetare a avut în vedere execuția scăzută pe primul semestru raportată la prevederile bugetare aprobate pe anul 2019. S-au identificat economii în principal la proiectele cu finanțare din fonduri externe nerambursabile (-200 milioane lei, unde execuția semestrială raportată la prevederile anuale a fost de 0,1%), investiții ale agenților economici cu capital de stat (-122,5 milioane lei, unde execuția semestrială raportată la prevederile anuale a fost de 0,9%), investiții ale ministerului și instituțiilor subordonate (-20,0 milioane lei, unde execuția semestrială raportată la prevederile anuale a reprezentat 10,4%), bunuri și servicii (-7,0 milioane lei, unde execuția semestrială raportată la prevederile anuale a reprezentat 22,8%) și cheltuieli de personal (-3,8 milioane lei unde execuția semestrială raportată la prevederile anuale a reprezentat 45%). S-au asigurat sume pentru majorarea contribuției statului la operatorii economici din industria de apărare de sub autoritatea ministerului (105,2 milioane lei) și pentru programele de conservare și închidere a minelor (8,7 milioane lei).
* **Secretariatul General al Guvernului**: -143,6 milioane lei per sold. Principalele diminuări au avut în vedere execuția scăzută pe primul semestru al anului 2019. S-au identificat economii în principal la bunuri și servicii (-100 milioane lei) titlu la care se înregistrează o execuție de 21,2% din programul anual, proiectele cu finanțare din fonduri externe nerambursabile (-30 milioane lei) - execuție 16,7%, subvenții (-30 milioane lei) și alte transferuri (-56,6 milioane lei) aceste titluri înregistrând execuții de 0,6%, respectiv 0,7%, cheltuieli de personal (-11 milioane lei) execuție 47% și cheltuieli de capital (-10 milioane lei) execuție 23,2%. Pentru finanțarea cultelor religioase recunoscute în România s-au alocat suplimentar 97 milioane lei.
* **Ministerul Apelor și Pădurilor**: -138,9 milioane lei. Propunerea de diminuare a cheltuielilor bugetare a avut în vedere execuția scăzută pe primul semestru al anului 2019 raportată la prevederile anuale. S-au identificat economii în principal la proiectele cu finanțare din fonduri externe nerambursabile (-61,9 milioane lei, unde execuția a reprezentat 6,1%), cheltuieli de capital (-60 milioane lei unde execuția a reprezentat 8,2%), cheltuieli aferente programelor cu finanțare rambursabilă (-10 milioane lei unde execuția a reprezentat 31,4%), bunuri și servicii (- 6 milioane lei unde execuția a reprezentat 39%) și cheltuieli de personal (-1 milion lei).
* **Ministerul Transporturilor: -128,8 milioane lei.** Propunerea de diminuare a cheltuielilor bugetare a avut în vedere execuția pe primul semestru al anului 2019 raportată la prevederile bugetare aprobate pe anul 2019 (28,5% din prevederea anuală aprobată). S-au identificat economii în principal la:
* transferuri către instituțiile publice și companiile naționale din subordinea/coordonarea ministerului -100 milioane lei, unde execuția semestrială față de prevederile anuale a reprezentat 31,5%; media plăților lunare pe primele 6 luni a fost de 137,9 milioane lei/lună iar media rămasă de utilizat pe următoarele 6 luni, după rectificare, fiind de 277,3 milioane lei /lună;
* proiecte cu finanțare din fonduri externe nerambursabile -70 milioane lei, unde execuția la nivelul primului semestru față de prevederile anuale a reprezentat 27,5%, media plăților lunare fiind de 19,2 milioane lei/lună, media rămasă de utilizat pe următoarele 6 luni, după rectificare, fiind de 38,9 milioane lei/lună;
* proiecte de investiții finanțate din fonduri rambursabile -50 milioane lei, unde execuția semestrială față de prevederile anuale a reprezentat 29,1%, media plăților lunare fiind de 13,9 milioane lei/lună, media rămasă de utilizat pe următoarele 6 luni, după rectificare, fiind de 25,6 milioane lei/lună;
* bunuri și servicii -2,8 milioane lei, datorită execuției pe primul semestru raportată la prevederile anuale care a fost de 28,3%. Media plăților lunare fiind de 0,7 milioane lei/lună, media rămasă de utilizat pe următoarele 6 luni, după reducerea, fiind de 0,8 milioane lei/lună;
* cheltuieli de personal -2,8 milioane lei, datorită execuției pe primul semestru raportată la prevederile anuale care a fost de 45,8%. Media plăților lunare fiind de 3,2 milioane lei/lună, media rămasă de utilizat pe următoarele 6 luni, după rectificare, fiind de 3,3 milioane lei/lună). Sumele la titlul cheltuieli de personal, asigură plata în integralitate a salariilor până la finele anului.

S-au alocat fonduri pentru derularea investițiilor agenților economici de sub autoritatea ministerului (83 milioane lei) și pentru plata rambursărilor de credite externe (13,8 milioane lei).* **Autoritatea Națională Sanitară Veterinară și pentru Siguranța Alimentelor:** - 106,5 milioane lei.Propunerea de diminuare a cheltuielilor bugetare a avut în vedere execuția scăzută pe primul semestru al anului 2019 raportată la prevederile anuale. S-au identificat economii în principal la subvențiile acordate de la bugetul de stat pentru direcțiile sanitar-veterinare județene (-80 milioane lei, unde execuția a reprezentat 39,5% din prevederile bugetare anuale), proiectele cu finanțare din fonduri externe nerambursabile (-20 milioane lei, unde nu s-au efectuat plăți pe primul semestru), bunuri și servicii (-4 milioane lei, unde execuția a reprezentat 19,6% din prevederile anuale) și cheltuieli de capital (-2,5 milioane lei, unde nu s-au efectuat plăți).

b2) din bugetul de stat, au fost suplimentate creditele bugetare astfel:* **Ministerul Finanțelor Publice - Acțiuni Generale**:+2.243,6 milioane lei din care: +2.150 milioane lei contribuția României la bugetul Uniunii Europene, +566,352 milioane lei la Fondul de rezervă bugetară la dispoziția Guvernului, +56,734 milioane lei pentru rambursări de credite în contul împrumuturilor preluate de Ministerul Finanțelor Publice în baza prevederilor Ordonanței de urgență a Guvernului nr.64/2007 privind datoria publică, -329,446 milioane lei subvenții - Susținerea exportului, a mediului de afaceri și a tranzacțiilor internaționale și -200 milioane lei transferuri către întreprinderi în cadrul schemelor de ajutor de stat.
* **Ministerul Dezvoltării Regionale și Administrației Publice**: +970**,**5 **milioane** lei per sold, propunere care are în vedere asigurarea a 1.500 milioane lei pentru PNDL și reduceri la alte naturi de cheltuieli în funcție de gradul de execuție precum și necesarul de finanțare până la finalul anului al anumitor proiecte/programe.

S-au identificat economii în principal la: investiții ale agenților economici (-300 milioane lei, unde execuția semestrială raportată la prevederile anuale a reprezentat 43,7%), proiecte cu finanțare din fonduri externe nerambursabile (-201 milioane lei, unde execuția pe primul semestru raportată la prevederile anuale a fost de 26,8%), cheltuieli aferente programelor cu finanțare rambursabilă (-10 milioane lei, execuția semestrială raportată la prevederile anuale a reprezentat 39,9%), alte cheltuieli (-9,5 milioane lei, unde execuția semestrială raportată la prevederile anuale a reprezentat 3,8%) și active nefinanciare (-9 milioane lei, datorită execuției pe primul semestru raportată la prevederile anuale de 17%). * **Serviciul Român de Informații**: +396,5 milioane lei, per sold, astfel: cheltuieli de personal +356,8 milioane lei; bunuri și servicii +14,0 milioane lei; subvenții acordate instituțiilor din subordine +23,5 milioane lei; drepturi de pensie +17,1 milioane lei; proiecte FEN 2014-2020 -29,9 milioane lei; cheltuieli de investiții +15,0 milioane lei.
* **Ministerul Muncii și Justiției Sociale**: +326,4 milioane lei per sold, în principal prin majorarea transferurilor de echilibrare către bugetul asigurărilor sociale de stat cu suma de 517,4 milioane lei și a cheltuielilor de personal cu 50 milioane lei, diminuarea cu suma de 200 milioane lei la transferuri între unități ale administrației publice care înregistrează un nivel scăzut al execuției (9,9% din an, respectiv 52,7% din semestru) în principal din nerealizarea programelor de interes național, precum și a cheltuielilor aferente proiectelor cu finanțare din FEN cu 30,0 milioane lei unde execuția este de 13,5% din an
* **Ministerul Mediului:** + 92,2 milioane lei per sold, propunere care are în vedere, în principal, asigurarea sumei de 135,0 milioane lei pentru finalizarea procesului de restituire a taxei speciale pentru autoturisme şi autovehicule, a taxei pe poluare pentru autovehicule, a taxei pentru emisiile poluante provenite de la autovehicule şi a timbrului de mediu pentru autovehicule, prevăzute de Ordonanța de urgență a Guvernului nr. 52/2017 privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule, aprobată prin Legea nr. 258/2018.

S-au identificat economii la proiectele cu finanțare din fonduri externe nerambursabile (-100,0 milioane lei unde execuția a reprezentat 3,71% din prevederea anuală) și active financiare (- 3,0 milioane lei).Pentru Ministerul Afacerilor Interne și Ministerul Afacerilor Externe au fost actualizate fondurile alocate pentru alegerile prezidențiale, ca urmare a modificărilor legislative aprobate în cursul acestui an.Prin prezentul proiect de ordonanță se propune modificări ale veniturilor bugetare ca urmare a următoarelor măsuri:* modificarea regimului fiscal aplicabil tichetelor cadou acordate în legătură cu o activitate dependentă (venituri din salarii și asimilate salariilor), în anumite situații și includerea acestora în baza de calcul al contribuțiilor sociale obligatorii (CAS, CASS și CAM) (+22,2 milioane lei 4 luni 2019);
* creșterea nivelului accizei totale pentru țigarete (+161,7 milioane lei 4 luni 2019);
* introducerea băuturilor răcoritoare cu un conținut ridicat de zaharuri în sfera produselor supuse accizelor nearmonizate (+320 milioane lei 4 luni 2019);
* instituirea unui mecanism de restructurare a obligațiilor bugetare ca mecanism alternativ faţă de procedura de acordare a eşalonării la plată, reglementată în Legea nr. 207/2015 privind Codul de procedură fiscală, cu modificările și completările ulterioare, prin care se estimează încasări suplimentare din recuperarea obligațiilor restante (+1.890 milioane lei pentru 2019);
* menținerea angajamentului ANAF de a colecta veniturile din TVA și accize la nivelul programat pentru semestrul II dar și reînnoirea angajamentului ANAF de a colecta venituri suplimentare prin intensificarea acțiunilor de îmbunătățire a colectării și reducerea evaziunii fiscale (+3,6 miliarde lei);
* taxa pe activele bancare +300 milioane lei;
* menținerea planului de realizare a veniturilor din dividende de la societăți și companii naționale precum și de la regii autonome.

**Bugetul instituţiilor/activităţilor finanţate integral şi/sau parţial din venituri proprii** se diminuează la venituri cu suma 415,6 milioane lei și la cheltuieli cu suma de 739,6 milioane lei iar excedentul bugetului crește cu 324 milioane lei.**Bugetul Fondului naţional unic de asigurări sociale de sănătate** se majorează la venituri cu suma de 45,1 milioane lei.**Sumele defalcate din taxa pe valoarea adăugată pe anul 2019 pentru finanțarea cheltuielilor bugetelor locale** se majorează cu suma de **2.900,0 milioane lei**, astfel:- **se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul județelor cu suma de 177,7 milioane lei**, pentru finanțarea cheltuielilor determinate de implementarea Programului pentru școli al României, în perioada septembrie - decembrie a anului școlar 2019 - 2020, potrivit prevederilor Hotărârii Guvernului nr.559/2019 privind stabilirea bugetului pentru implementarea Programului pentru școli al României în perioada 2017-2023 pentru anul școlar 2019-2020, precum și pentru modificarea și completarea Hotărârii Guvernului nr.640/2017 pentru aprobarea Programului pentru școli al României în perioada 2017 - 2023 și pentru stabilirea bugetului pentru implementarea acestuia în anul școlar 2017 – 2018, cu încadrare în sumele prevăzute pentru anul 2019 în fiecare dintre anexele nr.1-3 la această hotărâre;- **se majorează sumele defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor municipiului București și municipiului București cu suma de 16,1 milioane lei,** pentru finanțarea cheltuielilor determinate de implementarea Programului pentru școli al României la nivelul sectoarelor Municipiului București, în perioada septembrie - decembrie a anului școlar 2019 – 2020;- **se majorează sumele defalcate din taxa pe valoarea adăugată pentru echilibrarea bugetelor locale cu suma de 2.637,7 milioane lei, din care**:* 2.606,0 milioane lei pentru echilibrarea bugetelor locale care se repartizează astfel:
* Pentru echilibrarea bugetelor locale ale municipiului București și

sectoarelor municipiului București se va aloca suma de 710,3 milioane lei, astfel: Pentru fiecare dintre sectoarele municipiului București suma s-a calculat ca diferență între jumătate din planul anual aprobat la nivelul fiecărui sector pentru indicatorul ”Cote defalcate din impozitul pe venit” și cotele din impozitul pe venit încasate la nivelul fiecărui sector la data de 30.06.2019. Pentru municipiul București, suma repartizată reprezintă 49% din suma de 582,3 milioane lei încasată la bugetul de stat de pe raza municipiului București și nealocată în primele 3 luni ale anului 2019.* Pentru echilibrarea bugetelor locale ale județelor, municipiilor, orașelor

și comunelor, se va aloca suma de 425,4 milioane lei, astfel: Pentru luna martie s-a calculat suma corespunzătoare diferenței între cota de 60%, respectiv 15% pentru județe, aprobate potrivit Legii bugetului de stat pentru anul 2019 și cea de 41,75%, respectiv 11,25% pentru județe, stabilite potrivit prevederilor Legii nr.273/2006 privind finanțele publice locale, cu modificările și completările ulterioare. La sumele astfel calculate s-au adăugat veniturile din valorificarea unor bunuri (cod 39.02) încasate la 31.12.2018 și s-a scăzut nivelul acelorași sume încasate la data de 30.06.2019.* Suma de 1.470,3 milioane lei prevăzută în anexa nr.4, la poziția nr.3226 - ”Sume rezervate”, se repartizează unităților administrativ-teritoriale din cadrul județelor, prin hotărâre a Guvernului inițiată de Ministerul Finanțelor Publice, cu prioritate pentru finanțarea cheltuielilor secțiunii de funcționare a bugetelor locale.
* 30,0 milioane lei pentru finanțarea cheltuielilor determinate de achitarea debitelor restante, reprezentând rate de capital şi dobânzi aferente împrumutului extern, contractat pentru realizarea Programului “Utilități şi mediu la standarde europene în județul Suceava”, potrivit prevederilor art.XII alin.(1), lit b) din Ordonanța de urgență a Guvernului nr.114/2009 privind unele măsuri financiar-bugetare, aprobată prin Legea nr.240/2011
* 1,7 milioane lei pentru acordarea de facilități persoanelor care domiciliază sau lucrează în unele localități din Munții Apuseni şi în Rezervația Biosferei “Delta Dunării”, potrivit prevederilor Legii nr.26/2019 pentru modificarea şi completarea Ordonanței Guvernului nr. 27/1996

- **se majorează cu suma de 68,5 milioane lei sumele defalcate din taxa pe valoarea adăugată pentru finanțarea învățământului particular și cel confesional, acreditate.** Potrivit prevederilor art.(2) din Hotărârea Guvernului nr.807/2002, Ministerul Finanțelor Publice are încheiate în prezent acorduri cadru pentru prestarea serviciilor de evaluare a riscului de țară cu agențiile de rating Standard & Poor´s, Moody´s și Fitch.Având în vedere că în anul 2019 expiră contractele existente, iar contractele cu agențiile de rating urmează să fie reînnoite până la sfârșitul anului, pentru o perioadă de 2 ani, este necesară alocarea creditelor de angajament în anul 2019, în valoare de 5.016 mii lei, aferente Programului „Evaluarea riscului de țară”.Plata taxelor aferente serviciilor prestate de agențiile de rating se efectuează prin bugetul de stat, conform prevederilor art.5 alin.(1) din Legea nr.109/2008 pentru aprobarea OUG nr.64/2007 privind datoria publică, cu modificările și completările ulterioare.De asemenea, prin proiectul de act normativ se reglementează și posibilitatea efectuării de redistribuiri de credite în cadrul anumitor naturi de cheltuieli în vederea bunei desfășurări a activității ordonatorilor principali de credite.Deficitul bugetului general consolidat, în sumă absolută, crește de la 28.248,7 milioane lei la 28.455,6 milioane lei menținându-se, în termeni cash, la nivelul de 2,76% din PIB cât s-a stabilit inițial.* **Alte informații**

Construcția rectificării bugetare are în vedere anularea sumelor blocate în proporție de 10% din bugetul aprobat conform prevederilor art.21 din Legea nr.500/2002 privind finanțele publice, cu modificările şi completările ulterioare, sume care potrivit legii nu puteau fi angajate de instituții în primul semestru al anului.De asemenea, având în vedere că acțiunile privind exercitarea Președinției României la Consiliul Uniunii Europene s-au finalizat se impune abrogarea art.52 din Legea bugetului de stat pe anul 2019 nr.50/2019. Pentru a asigura sumele necesare finanțării și implementării măsurilor fiscal-bugetare care au fost întreprinse după aprobarea Legii bugetului de stat pe anul 2019 a fost necesară derogarea de la prevederile art.12, lit.b)-c), art.24 și art.26 alin.(5) din Legea responsabilității fiscal-bugetare nr.69/2010, republicată, cu modificările și completările ulterioare și ale art.3 alin.(2), alin.(5)-(7) și ale art.6 din Ordonanța de urgență a Guvernului pentru aprobarea plafoanelor unor indicatori specificați în cadrul fiscal-bugetar pe anul 2019 nr.14/2019:a) plafonul soldului primar al bugetului general consolidat este de -15.045,5 milioane lei;b) pentru anul 2019 plafonul nominal al cheltuielilor totale, exclusiv asistența financiară din partea Uniunii Europene și a altor donatori, pentru bugetul general consolidat este de 338.507,8 milioane lei, pentru bugetul general centralizat al unităților administrativ-teritoriale este de 78.421,1 milioane lei și pentru bugetul Fondului național unic de asigurări sociale de sănătate este de 39.114,5 milioane lei;c) plafonul nominal al soldului bugetului general consolidat este de -28.455,6 milioane lei;d) plafonul privind finanțările rambursabile, care pot fi contractate de către unitățile/subdiviziunile administrativ-teritoriale este în sumă de 1.500 milioane lei, iar plafonul privind tragerile din finanțările rambursabile contractate sau care urmează a fi contractate de către unitățile/subdiviziunile administrativ-teritoriale este în sumă de 1.600 milioane lei. Valoarea aferentă finanțărilor rambursabile, care poate fi autorizată pentru o unitate/subdiviziune administrativ-teritorială, este de maximum 100 milioane lei anual;e) plafonul de contractare din disponibilitățile contului curent general al Trezoreriei Statului la solicitarea Comisiei Naționale de Strategie și Prognoză, pentru finanțarea proiectelor de investiții în cadrul Fondului de Dezvoltare și Investiții, este în sumă de 10.000 milioane lei, iar plafonul de tragere acordat din disponibilitățile contului curent general al Trezoreriei Statului este în sumă de 300 milioane lei.Derogarea de la prevederile Legii responsabilității fiscal-bugetare nr.69/2010, republicată, cu modificările și completările ulterioare precum și de la prevederile Ordonanței de urgență a Guvernului pentru aprobarea plafoanelor unor indicatori specificați în cadrul fiscal-bugetar pe anul 2019 nr.14/2019 a fost necesară având în vedere evoluția indicatorilor macroeconomici, gradul de utilizare a creditelor bugetare pe primele 6 luni ale anului, precum și alocarea de fonduri pentru asigurarea cu prioritate a cheltuielilor obligatorii (cheltuieli care decurg din obligații internaționale, respectiv asigurarea contribuției României la bugetului UE etc.). |
| **Secţiunea a 3-a****Impactul socioeconomic al proiectului de act normativ** |
| 1. **Impactul macroeconomic**

Creșterea cheltuielilor bugetului general consolidat în condițiile încadrării în ținta de deficit bugetar generează un impact pozitiv asupra consumului, investițiilor private și produsului intern brut.**1^1. Impactul asupra mediului concurenţial şi domeniului ajutoarelor de stat**Proiectul de act normativ nu se referă la acest subiect1. **Impactul asupra mediului de afaceri**

**2^1. Impactul asupra sarcinilor administrative**Proiectul de act normativ nu se referă la acest subiect**2^2. Impactul asupra întreprinderilor mici și mijlocii**Proiectul de act normativ nu se referă la acest subiect1. **Impactul social**

Proiectul de act normativ nu se referă la acest subiect**4.** **Impactul asupra mediului**Proiectul de act normativ nu se referă la acest subiect1. **Alte informaţii**
 |
| **Prin promovarea rectificării bugetului de stat pe anul 2019 se pot rezolva, în principal, următoarele probleme:** * asigurarea fondurilor necesare unor ordonatori principali de credite în vederea desfășurării activității acestora în bune condiții până la finele anului;
* alocarea de fonduri suplimentare pentru asigurarea cu prioritate a cheltuielilor obligatorii.
 |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
|  |  |  - milioane  | lei - |
| Indicatori | Anul curent | Următorii 4 ani | Media pe 5 ani |
| **1. Modificări ale veniturilor bugetare, plus/minus, din care:** | **+3.752,5** |  |  |
| a) bugetul de stat | +2.250,9 |  |  |
| b) bugetul general centralizat al unităţilor administrativ teritoriale | +3.719,0 |  |  |
| c) bugetul asigurărilor sociale de stat | -1.442,5 |  |  |
| d) bugetul asigurărilor pentru şomaj | +834,3 |  |  |
| e) bugetul Fondului naţional unic de asigurări sociale de sănătate | +45,1 |  |  |
| f) credite externe acordate ministerelor | 0 |  |  |
| g) bugetul instituţiilor/ activităţilor finanţate integral şi/sau parţial din venituri proprii  | -415,6 |  |  |
| h) bugetul fondurilor externe nerambursabile | -76,4 |  |  |
| i) bugetul trezoreriei statului | 0 |  |  |
| j) bugetul Companiei Naţionale de Administrare a Infrastructurii Rutiere | -96,7 |  |  |
| k) sume care se consolidează | -1.065,6 |  |  |
| l) cheltuieli de natura datoriei publice incluse în buget | 0 |  |  |
| **2. Modificări ale cheltuielilor bugetare, plus/minus, din care:** | **+3.959,4** |  |  |
| a) bugetul de stat | +285,7 |  |  |
| b) bugetul general centralizat al unităţilor administrativ teritoriale | +3.719,0 |  |  |
| c) bugetul asigurărilor sociale de stat | +1.453,8 |  |  |
| d) bugetul asigurărilor pentru şomaj | +654,9 |  |  |
| e) bugetul Fondului naţional unic de asigurări sociale de sănătate | 0 |  |  |
| f) credite externe acordate ministerelor | 0 |  |  |
| g) bugetul instituţiilor/ activităţilor finanţate integral şi/sau parţial din venituri proprii | -739,6 |  |  |
| h) bugetul fondurilor externe nerambursabile | -76,4 |  |  |
| i) bugetul trezoreriei statului | 0 |  |  |
| j) bugetul Companiei Naţionale de Administrare a Infrastructurii Rutiere | -96,7 |  |  |
| k) sume care se consolidează | -1.065,6 |  |  |
| l) cheltuieli de natura datoriei publice incluse în buget | -175,8 |  |  |
| **3. Impact financiar, plus/minus, din care:** | **-206,9** |  |  |
| a) bugetul de stat | +1.965,1 |  |  |
| b) bugetul general centralizat al unităţilor administrativ teritoriale | 0 |  |  |
| c) bugetul asigurărilor sociale de stat | -2.896,3 |  |  |
| d) bugetul asigurărilor pentru şomaj | +179,3 |  |  |
| e) bugetul Fondului naţional unic de asigurări sociale de sănătate | +45,1 |  |  |
| f) credite externe acordate ministerelor | 0 |  |  |
| g) bugetul instituţiilor/ activităţilor finanţate integral şi/sau parţial din venituri proprii | +324,0 |  |  |
| h) bugetul fondurilor externe nerambursabile | 0 |  |  |
| i) bugetul trezoreriei statului | 0 |  |  |
| j) bugetul Companiei Naţionale de Administrare a Infrastructurii Rutiere | 0 |  |  |
| k) sume care se consolidează | 0 |  |  |
| l) cheltuieli de natura datoriei publice incluse în buget | +175,8 |  |  |
| 4. Propuneri pentru acoperirea creşterii cheltuielilor bugetare |  |  |  |
| 5. Propuneri pentru a compensa reducerea veniturilor bugetare |  |  |  |
| 6*.* Calcule detaliate privind fundamentarea modificărilor veniturilor şi/sau cheltuielilor bugetare |  |  |  |
| 7. Alte informaţii |  |  |  |
| **Secţiunea a -5 a****Efectele proiectului de act normativ asupra legislaţiei în vigoare** |
| 1. **Măsuri normative necesare pentru aplicarea prevederilor proiectului de act normativ**
2. acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;

Se modifică Legea bugetul de stat pe anul 2019 nr.50/20191. acte normative ce urmează a fi elaborate în vederea implementării noilor dispoziţii.

Se emit instrucțiuni aprobate prin ordin al ministrului finanțelor publice în aplicarea prevederilor art.20 alin.(3) din prezentul act normativSe emite un ordin de către ministrul economiei în aplicarea prevederilor art.15 alin.(2) din prezentul act normativ**1^1. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect**2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare** Proiectul de act normativ nu se referă la acest subiect1. **Măsuri normative necesare aplicării directe a actelor normative comunitare**

Proiectul de act normativ nu se referă la acest subiect1. **Hotărâri ale Curţii de Justiţie a Uniunii Europene**

Proiectul de act normativ nu se referă la acest subiect1. **Alte acte normative şi/sau documente internaţionale din care decurg angajamente**

Proiectul de act normativ nu se referă la acest subiect1. **Alte informaţii**
 |
| **Secţiunea a -6 a** **Consultările efectuate în vederea elaborării proiectului de act normativ**  |
| 1. **1. Informaţii privind procesul de consultare cu organizaţii neguvernamentale, institute de cercetare şi alte organisme implicate**

Proiectul de act normativ va fi dezbătut în cadrul Comisiei de Dialog Social care se va constitui la nivelul Ministerului Finanțelor Publice.Ministerul Finanțelor Publice a solicitat opinia Consiliului Fiscal asupra proiectului de Ordonanță a Guvernului cu privire la rectificarea bugetului de stat pe anul 2019 cu adresa nr.464.543/2019.1. **Fundamentarea alegerii organizațiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ**

Proiectul de act normativ nu se referă la acest subiect1. **Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/09.06.2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**

Proiectul de act normativ nu se referă la acest subiect1. **Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr.750/14.07.2005 privind constituirea consiliilor interministeriale permanente**

Proiectul de act normativ nu se referă la acest subiect1. **Informaţii privind avizarea de către:**
2. Consiliul Legislativ

Proiectul de act normativ va fi supus avizării Consiliului Legislativ.1. Consiliul Suprem de Apărare a Ţării

Prin Hotărârea CSAT nr.59/30.07.2019 privind propunerile de rectificare a bugetului de stat pentru anul 2019 ale Ministerului Apărării Naționale, Ministerului Afacerilor Interne, Serviciului Român de Informații, Serviciului de Informații Externe, Serviciului de Protecție și Pază și ale Serviciului de Telecomunicații Speciale, s-au avizat propunerile de rectificare pentru instituțiile din sectorul de apărare, ordine publică și securitate națională.1. Consiliul Economic şi Social

Proiectul de act normativ va fi supus dezbaterii Consiliul Economic şi Social.1. Consiliul Concurenţei
2. Curtea de Conturi
3. **Alte informaţii**
 |
| **Secţiunea a -7 a** **Activităţi de informare publică privind elaborarea şi implementarea proiectului de act normativ** |
| 1. **Informarea societăţii civile cu privire la necesitatea elaborării proiectului de act normativ**

Au fost respectate prevederile *Legii privind transparenţa decizională în administraţia publică, nr.52/2003 republicată,* prin publicarea proiectului de act normativ şi a notei de fundamentare pe site-ul oficial al Ministerului Finanţelor Publice.**2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice**Proiectul de act normativ nu se referă la acest subiect**3. Alte informaţii** |
|  **Secţiunea a 8-a** **Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente**Proiectul de Ordonanță a Guvernului cu privire la rectificarea bugetului de stat pe anul 2019 va fi implementat de către Ministerul Finanţelor Publice împreună cu ordonatorii principali de credite.1. **Alte informaţii**

Nu este cazul. |

Având în vedere cele prezentate, a fost elaborat proiectul de Ordonanţă a Guvernului cu privire la rectificarea bugetului de stat pe anul 2019 pe care îl supunem Guvernului spre adoptare.

**VICEPRIM-MINISTRU INTERIMAR**

|  |
| --- |
| **MINISTRUL FINANŢELOR PUBLICE,** |
| **Eugen Orlando Teodorovici** |

**AVIZAT,**

**SECRETARIATUL GENERAL AL GUVERNULUI**

**Secretar General al Guvernului**

**Toni Greblă**

**Comisia Naţională de Strategie și Prognoză,**

**Președinte,**

**Ion Ghizdeanu**

**MINISTRUL JUSTIŢIEI**

**Ana Birchall**